პრეშოვის უნივერსიტეტი
პრეშოვის უნივერსიტეტი (სლოვაკ. Prešovská univerzita) — უნივერსიტეტის ტიპის უმაღლესი სასწავლო დაწესებულება სლოვაკეთის ქალაქ პრეშოვში. უნივერსიტეტი დაარსდა 1996 წლის 10 დეკემბერს პაველ შაფარიკის უნივერსიტეტის გაყოფის შედეგად. უნივერსიტეტი ფაკულტეტების მიხედვით მესამეა სლოვაკეთში. აქ სწავლობს 12 500 სტუდენტი და მუშაობს 1 000 პედაგოგი. უნივერსიტეტის რექტორია პროფესორი, საბუნებისმეტყველო მეცნიერებთა დოქტორი რენე მატლოვიჩი.